

Klasa: 007-04/23-01/1

Urbroj: 2170-1-66-02/1-23-4

Rijeka, 17. travnja 2023. godine

**ZAPISNIK**

**15.** sjednice **Školskog odbora** OŠ Podmurvice dana, **14. travnja 2023. godine** održane u putem elektroničke pošte (email).

Prisutni: Ana Marinić, (iz reda Učitelja i stručnih suradnika - 1 od 2),

Roberta Bonassin, (iz reda Učitelja i stručnih suradnika - 2 od 2),

Marin Bogičević, (iz skupa Radničkog vijeća - 1 od 1),

Nadia Mustapić, (iz reda Vijeća roditelja - 1 od 1),

Ivo Simper, (predstavnik Osnivača - 1 od 3 ),

Duško Milovanović, (predstavnik osnivača - 2 od 3),

Eugen Podobnik, (predstavnik Osnivača - 3 od 3 ),

Odsutni: /

Dokumentacija za raspravu dostavlja se u elektronskom obliku svim članovima Školskog odbora, a pored članova i ravnateljici Loredani Jakominić.

Zapisničar: Marin Bogičević, tajnik škole

Sjednica se održava očitovanjem članova na dokumentaciju temeljem povratnog emaila, te se utvrđuje prisustvo svih članova (7/7), sa sljedećim

DNEVNI RED

1. Razmatranje i usvajanje Zapisnika s prethodne sjednice

(izvjestiteljica: Ana Marinić, predsjednica Školskog Odbora)

2. Donošenje odluke u zapošljavanju prema objavljenom Natječaju za:

1. **UČITELJ / UČITELJICA PRIRODE,**

* 1 izvršitelj / izvršiteljica na neodređeno, nepuno radno vrijeme (10 sati tjedno – 2 sata dnevnog radnog vremena)

1. **UČITELJ / UČITELJICA KEMIJE,**

* 1 izvršitelj / izvršiteljica na neodređeno, nepuno radno vrijeme (30 sati tjedno – 6 sati dnevnog radnog vremena)

1. **KUHAR / KUHARICA**

* 1 izvršitelj / izvršiteljica na neodređeno, puno radno vrijeme

( izvjestiteljica: Loredana Jakominić, ravnateljica )

3. Donošenje odluke o ostvarenju financijskog plana za 2022. godinu

( izvjestiteljica: Ljiljana Barić, računovođa )

4. Razno

Na prijedlog dnevnog reda koji je dostavljen, uz poziv za sjednicu, nije podnesen prigovor.

Dnevni red usvaja se jednoglasno od strane prisutnih članova Školskog odbora.

Izvjestitelji izvješćuju elektronskim putem dostavom obrazloženja točaka dnevnog reda i dostavom dokumentacije.

AD. 1. Temeljem članaka 60. i 86. Statuta Osnovne škole Podmurvice Predsjednica Školskog odbora utvrđuje da je članovima Školskog odbora uz poziv za ovu sjednicu dostavljena preslika zapisnika sa sjednice Školskog odbora održane 30. siječnja 2023. godine uz dokumentaciju relevantnu za raspravu po točkama današnjeg dnevnog reda. Svi prisutni članovi Školskog odbora potvrđuju da su istu primili putem elektroničke pošte. Predsjednica Školskog odbora pozvala je prisutne članove Školskog odbora da se izjasne o prihvaćanju Zapisnika s prethodne sjednice Školskog odbora.

Rezultat glasovanja:

Budući da nitko nije imao primjedbi Školski odbor jednoglasno (7/7) donosi sljedeći:

**Z a k l j u č a k**

"Usvaja se Zapisnik s prethodne sjednice Školskog odbora održane 30. siječnja 2023. godine."

AD.2. Natječaj je objavljen 13. travnja 2023. godine. Na Natječaj se javilo, za prirodu – 6 kandidata, za kemiju – 7 kandidata, za kuhara 5 kandidata.

Obavljeno je vrednovanje kandidata koje se sastojalo od pisanog djela ispita i razgovora s komisijom. Na pisani dio ispita odazvalo se troje kandidata za prirodu, petero kandidata za kemiju i četvero kandidata za kuhara.

Komisija je obavila razgovor s kandidatima koji su riješili više od 50 % ispita i to troje kandidata za prirodu, petero kandidata za kemiju i troje kandidata za kuhara.

Na razgovor s ravnateljicom upućeno je troje najbolje rangiranih kandidata.

Ravnateljica predlaže Školskom odboru zapošljavanje sljedećih osoba:

1. Za radno mjesto učiteljice prirode,1 izvršitelj / izvršiteljica na određeno, nepuno radno vrijeme (10 sati tjedno – 2 sata dnevnog radnog vremena) zaposliti Rominu Sabo, VSS, magistu istraživanja i razvoja lijekova

2. Za radno mjesto učiteljice kemije, 1 izvršitelj / izvršiteljica na neodređeno, nepuno radno vrijeme (30 sati tjedno – 6 sati dnevnog radnog vremena) zaposliti Rominu Sabo, VSS, magistu istraživanja i razvoja lijekova

3. Za radno mjesto kuharice,1 izvršitelj / izvršiteljica na neodređeno, puno radno vrijeme, Almu Pezerović, SSS, kuhar

Slijedom traženja dodatnih pojašnjenja koje nam je uputio član Školskog odbora g. Duško Milovanović proslijedili smo i dodatna pojašnjenja kako slijedi:

Upit se odnosio na pitanje o tome radi li se o zapošljavanju nestručnog kadra ili se navedeno obrazovanje može smatrati da osigurava stručni kadar, te da li je na natječaj bilo prijava profesora kemije i prirode.

Dodatno obrazloženje:

Na natječaj za kemiju i prirodu nisu se javili magistiri edukacije kemije / biologije.  Prema Pravilniku o odgovarajućoj vrsti obrazovanja učitelja i stručnih suradnika u osnovnoj školi (NN 6/2019), a vezano uz natječaj za učitelja kemije, svi kandidati koji se javili zastupljeni su člankom 19. grupom b) Drugi studijski program *s minimalno 55 ECTS bodova iz kemije* i time je stručnost učitelja kemije utemeljena.

Za učitelja prirode javili su se isti kandidati, no priroda je u ovom slučaju nestručno zastupljena.

Nakon dostavljenog dodatnog pojašnjenja i prebrojenih glasova iskazanih putem elektroničke pošte, utvrđuje se rezultat glasovanja:

Budući da nitko nije imao primjedbi, jednoglasno se donose (7/7) sljedeće:

**1. Odluka**

„Rominu Sabo, VSS, magistu istraživanja i razvoja lijekova, na radnom mjestu učiteljice prirode,1 izvršitelj / izvršiteljica na određeno, nepuno radno vrijeme (10 sati tjedno – 2 sata dnevnog radnog vremena), zapošljava se.“

**2. Odluka**

„Rominu Sabo, VSS, magistu istraživanja i razvoja lijekova, na radnom mjestu učiteljice kemije,1 izvršitelj / izvršiteljica na neodređeno, nepuno radno vrijeme vrijeme (30 sati tjedno – 6 sati dnevnog radnog vremena), zapošljava se.“

**3. Odluka**

„Alma Pezerović, SSS, Kuhar, na radnom mjesto kuharice,1 izvršitelj / izvršiteljica na neodređeno, puno radno vrijeme, zapošljava se“.

AD.3.

OBRAZLOŽENJE OSTVARENJA FINANCIJSKOG PLANA

ZA 2022. GODINU

OŠ PODMURVICE

1. **UVOD**

Škola obavlja poslove sukladno Zakonu o odgoju i obrazovanju u osnovnoj i srednjoj školi (NN br. 87/08, 86/09, 92/10, 105/10, 90/11, 05/12, 16/12, 86/12, 126/12, 94/13, 152/14, 07/17, 68/18, 98/19 i 64/20), Državnom pedagoškom standardu osnovnoškolskog sustava odgoja i obrazovanja (NN br. 63/08, 90/10) i Zakonu o odgoju i obrazovanju na jeziku i pismu nacionalnih manjina (NN br. 51/00, 56/00).

U 2022. godini ostvareno je ukupno 10.972.252 kn prihoda i 10.998.392 kn rashoda. Ostvaren je manjak prihoda u iznosu 26.140 kn.

Pregled financijskih sredstava po programima (u kunama):

|  |  |  |  |
| --- | --- | --- | --- |
| **Naziv programa iz Proračuna** | **Plan**  **2022.** | **Ostvareni rashodi**  **2022.** | **Indeks** |
| **Program 1137:** PROGRAM ZAKONSKOG STANDARDA | 785.810 | 704.948 | 89,70 % |
| **Program 1138:** PROGRAM STANDARDA IZNAD DRŽAVNOG – ŠIRE JAVNE POTREBE | 1.334.914 | 1.124.348 | 84,23 % |
| **Program 1139:** OSTALE PROGRAMSKE AKTIVNOSTI OSNOVNIH ŠKOLA | 10.133.666 | 9.169.096 | 90,48 % |
| **Ukupno:** | **12.254.390** | **10.998.392** | **89,75 %** |

**2. OBRAZLOŽENJE PROGRAMA**

|  |
| --- |
| **PROGRAM 1137: PROGRAM ZAKONSKOG STANDARDA** |
| **Opis programa**: ovim programom ostvarena su sredstva za financiranje osnovnih potreba osnovnog školstva. Program je financiran iz dva izvora: 1100 i 1200 |
| **Opći cilj**: omogućiti nesmetano i redovno provođenje nastavnih programa  **Posebni cilj**: zadovoljiti nastale potrebe radi kvalitetnijeg školstva i povećati minimalni financijski standard osnovnog školstva |

* **Ostvarena financijska sredstava za aktivnosti unutar programa 1137 Program zakonskog standarda (u kunama):**

|  |  |  |  |
| --- | --- | --- | --- |
| **Naziv aktivnosti** | **Plan**  **2022.** | **Ostvareni rashodi**  **2022.** | **Index** |
| **Aktivnost A113701:** Programska djelatnost osnovnih škola grada | 759.810 | 678.948 | 89,35% |
| **Aktivnost K113703:** Ulaganja na nefinancijskoj imovini osnovnih škola | 26.000 | 26.000 | 100,00 % |
| **Ukupno program:** | **785.810** | **704.948** | **89,70 %** |

* **Obrazloženje za aktivnosti unutar programa 1137 Program zakonskog standarda**

|  |
| --- |
| **Aktivnost A113701: Programska djelatnost osnovnih škola grada** |
| Njome je nadležni proračun osigurao potrebna sredstva za materijalne i financijske rashode škole.  Osnovna škola Podmurvice nije zaprimila račune za plin za 11. i 12. mjesec 2022. godine stoga su ostvareni rashodi smanjeni u odnosu na plan 2022. godine. |
| **Aktivnost K113703: Ulaganja na nefinancijskoj imovini osnovnih škola** |
| * Nabavljena je potrebna oprema za školu u svrhu modernizacije i kvalitetnijeg provođenja nastave. Ostvareni rashodi u skladu su s planiranim sredstvima. |

* **Pokazatelji rezultata na razini aktivnosti unutar programa 1137 Program zakonskog standarda**

|  |  |  |  |  |  |
| --- | --- | --- | --- | --- | --- |
| **Pokazatelj**  **rezultata** | **Definicija pokazatelja** | **Jedinica** | **Polazna vrijednost 2021.** | **Ciljana vrijednost**  **2022.** | **Ostvarena vrijednost**  **2022.** |
| **A113701**  - zadovoljavanje osnovnih potreba škole | Osigurava Ministarstvo fin standarda | postotak | 100 % | 129,74 % | 85,14 % |
| **A113703**  - nabave nove opreme | Nabava potrebne opreme za poboljšanje standarda Škole | postotak | 100 % | 100 % | 23,49 % |

U 2021. godini školi su dodijeljena veća financijska sredstva naspram 2022. godine. Povećana su decentralizirana sredstva za zadovoljavanje osnovnih potreba Škole, i to za 29,74 %, dok su sredstva za nabavu opreme smanjena za 84.675 kn što je manje za 76,51 % naspram 2021. godine. Samim time naručeno je manje opreme.

|  |
| --- |
| **PROGRAM 1138: PROGRAM STANDARDA IZNAD DRŽAVNOG – ŠIRE JAVNE POTREBE** |
| **Opis programa**: ovaj program obogaćuje osnovni program školstva dodatnim i novim sadržajima i aktivnostima |
| **Opći cilj**: provođenje dodatnih programa i aktivnosti iznad državnog standarda  **Posebni cilj**: povećanje financijska sredstva za dodatne šire javne potrebe osnovnog školstva |

* **Ostvarena financijska sredstava za aktivnosti unutar programa 1138 Program standarda iznad državnog – šire javne potrebe (u kunama):**

|  |  |  |  |
| --- | --- | --- | --- |
| **Naziv aktivnosti** | **Plan**  **2022.** | **Ostvareni rashodi**  **2022.** | **Index** |
| *Aktivnost A113801:* ***Program produženog boravka i cjelodnevnog odgojno-obrazovnog rada*** | 1.242.143 | 1.046.430 | 84,24 % |
| **Aktivnost A113814:** Fakultativni predmet "Moja Rijeka" | 16.500 | 6.930 | 42,00 % |
| **Aktivnost A113818:** Pomoćnici u nastavi | 58.211 | 52.928 | 90,92 % |
| **Aktivnost A113821:** Građanski odgoj i obrazovanje | 18.060 | 18.060 | 100,00 % |
| **Ukupno program:** | **1.334.914** | **1.124.348** | 84,22 % |

* **Obrazloženje za aktivnosti unutar programa 1138 Program standarda iznad državnog – šire javne potrebe**

|  |
| --- |
| **Aktivnost A113801: Program produženog boravka i cjelodnevnog odgojno-obrazovnog rada** |
| * obuhvaća troškove za plaću učitelja i prehrane u PB-u koji se sufinanciraju od Grada Rijeke i roditelja, a u svrhu provođenja PB – a za učenike čiji roditelji rade puno radno vrijeme. |
| **Aktivnost A113814: Fakultativni predmet "Moja Rijeka"** |
| * služi za upoznavanje učenika s gradom Rijeka kroz nastavu Povijesti i terenski obilazak samog Grada. Ostvareni rashodi su smanjeni zbog smanjenog broja nastavnih sati . |
| **Aktivnost A113821: Građanski odgoj i obrazovanje** |
| * služi za razvijanje kompetencije učenika za rješavanje stvarnih društvenih i životnih problema. Ostvareni rashodi su ostvareni u potpunosti |
| **Aktivnost A113818: Pomoćnici u nastavi** |
| * služi za pomoć učenicima s rješenjima o prilagođenom obliku školovanja. Ostvareni rashodi su 90.92% u skladu s planiranim sredstvima. |

* **Pokazatelji rezultata na razini aktivnosti unutar programa 1138 Program standarda iznad državnog – šire javne potrebe**

|  |  |  |  |  |  |
| --- | --- | --- | --- | --- | --- |
| **Pokazatelj**  **rezultata** | **Definicija pokazatelja** | **Jedinica** | **Polazna vrijednost 2021.** | **Ciljana vrijednost**  **2022.** | **Ostvarena vrijednost**  **2022.** |
| **A113801**  **-** iskazana potreba za cjelodnevnom nastavom | Broj upisnih učenika u Program PB-a 1. – 4. razreda | Broj upisanih učenika | 70 | 85 | 78 |
| **A113814**  - broj nastavnih sati u programu „Moja Rijeka“ | Upoznavanje s gradom i stvaranje povezanosti | Broj realiziranih sati | 140 | 140 | 36 |
| **A113821**  - broj nastavnih sati u programu „Građanski odgoj i obrazovanje“ | Poticanje stvaranja odgovornog građanina RH | Broj realiziranih sati | 140 | 140 | 85 |

U 2022. godini upisano je veći broj učenika razredne nastave u program Produženog boravka . Za programe, Moja Rijeka i Građanski odgoj, realiziran je manji broj sati zbog uključivanja učenika u raznolike izvannastavne aktivnosti i tjednog rasporeda koji onemogućuje učestalu projektnu nastavu.

|  |
| --- |
| **PROGRAM 1139: OSTALE PROGRAMSKE AKTIVNOSTI OSNOVNIH ŠKOLA** |
| **Opis programa**: obuhvaća sve izdatke za djelatnike škole čija se plaća financira iz MZO-a  i sve ostale aktivnosti koje se financiraju iz tekućih pomoći i vlastitih izvora Škole. |
| **Opći cilj:** ostvarivanje dodatnih obrazovnih sadržaja i metoda rada  **Posebni cilj:** unapređenje odgojno obrazovnih sadržaja, oblika i metoda rada u svrhu zadovoljavanja različitih potreba i interesa učenika |

* **Ostvarena financijska sredstava za aktivnosti unutar programa 1139 Ostale programske aktivnosti osnovnih škola (u kunama):**

|  |  |  |  |
| --- | --- | --- | --- |
| **Naziv aktivnosti** | **Plan**  **2022.** | **Ostvareni rashodi**  **2022.** | **Index** |
| **Aktivnost A113901:** Ostale programske aktivnosti osnovnih škola | 289.260 | 100.519 | 34,75% |
| **Aktivnost A113913:** Udžbenici za učenike osnovnih škola | 240.000 | 151.589 | 63.16% |
| *Aktivnost A113914:* ***Odgojno-obrazovno, administrativno i tehničko osoblje*** | 8.880.521 | 8.401.144 | 94,60% |
| **Aktivnost K113902:** Proizvedena dugotrajna imovina osnovnih škola | 61.787 | 33.558 | 54.31% |
| **Aktivnost T113910:** Školski medni dan | 891 | 891 | 100,00% |
| **Aktivnost T113904:** Školska shema | 20.852 | 0,00 | 00,00% |
| **Aktivnost T113911:** Podrška provedbi cjelovite kurikularne reforme | 4.000 | 3.999 | 99,98% |
| **Aktivnost T113917 Erasmus KA1** | 335.000 | 320.933 | 95,80% |
| **Aktivnost T113918 Erasmus KA2** | 225.000 | 118.609 | 52,72% |
| **Aktivnost T113921 Erasmus KA2** | 76.355 | 37.854 | 49,58% |
| **Ukupno program:** | **10.133.666** | **9.169.096** | 89,55% |

* **Obrazloženje za aktivnosti unutar programa 1139 Ostale programske aktivnosti osnovnih škola**

|  |
| --- |
| **Aktivnost A113901: Ostale programske aktivnosti osnovnih škola** |
| * obuhvaćaju troškove izleta, rashodi za financiranje stručnih ispita, rashodi za refundaciju prijevoza učenika s posebnim potrebama i drugo. |
| **Aktivnost A113913:** **Udžbenici za učenike osnovnih škola** |
| * mjera MZO nabave udžbenika za sve učenika osnovnih škola u sklopu provedbe kurikularne reforme. Ostvareni rashodi umanjeni su u odnosu na planirane zbog manjeg broja učenika. |
| **Aktivnost A113914: Odgojno-obrazovno, administrativno i tehničko osoblje** |
| * uključuje izdatke za djelatnike u školi čija se plaća financira iz MZO-a. |
| **Aktivnost K113902: Proizvedena dugotrajna imovina osnovnih škola** |
| - U sklopu aktivnosti K113902 dobivena su manja sredstva od očekivanih te stoga su i rashodi manji. |
| **Aktivnost T113910:** **Školski medni dan** |
| **-** upoznavanje učenika 1. razreda osnovne škole snačinima dobivanja meda i dobrobiti meda u prehrani učenika. Ostvareni rashodi u skladu su s planiranim sredstvima. |
| **Aktivnost T113917:** **Centar za osobni rast i razvoj – biti drugačiji** |
| U okviru ključne aktivnosti **– KA1 Projektom *Centar za osobni rast i razvoj – Biti drugačiji*** želimo nastaviti s prethodno provedenim projektima te unaprijediti neka područja školskog kurikuluma, osobito rad s darovitom djecom.  Glavne aktivnosti projekta vezane su za mobilnosti i **edukaciju učitelja** na području darovitosti te aktivno **sudjelovanje u nastavi** u školi u kojoj se školuju darovita djeca. Projekt je planiran tijekom 2020. i 2021., ali s obzirom na neizvjesnu situaciju s pandemijom dobili smo produžetak i za 2022. Agencija za mobilnost nam je dala na raspolaganje mogućnost promjene početka i trajanja projekta.  Cilj je rad s darovitim učenicima.  Kao i svi dosadašnji projekti dobiveni iz europskih fondova i ovaj naš projekt KA1, početno se financira u nepotpunom iznosu i to 80%, odnosno dobili smo **109.458,59 kn** od odobrenog iznosa. Kako je u 2022 godini završen projekt isplaćen je i preostali dio projekta u iznosu od **17.523,34 kn**. |
| **Aktivnost T113918:** **Umjetnost i književnost u prirodi obrazovanja – je li nam to strano** |
| Vrijeme trajanja projekta: produljenje trajanja projekta zbog pandemije bolesti COVID-19 „Projekt traje 35 mjeseci, počevši od 1.10.2020. i završno s 31.8.2023.” do 31.8. 2023.  Financijska potpora komisije EU: **29,355.00 EUR** 100% iznos  Isplaćeni iznos: **23.484,00 EUR** 80% iznosa  BROJ PROJEKTA: 2020-1-EL01-KA229-078863\_3  KA229 – program Erazmus+, Ključna aktivnost 2: Školska partnerstva  Ciljevi projekta :  Tijekom provođenja projekta u školi, učenici će  kroz umjetnost, književnost, povijest, film, građanski odgoj, strane jezike, informatiku učiti o novom razvoju SEL-a. Izlaganje djece kvalitetnoj literaturi može pridonijeti stvaranju odgovornih, uspješnih i suosjećajnih pojedinaca. Na taj će se način odgajati budući lideri sa socijalnim kompetencijama i emocionalnim vještinama, a vodit će se i međunarodna komunikaciju o umjetnosti.  S druge strane, za umjetničko obrazovanje često se kaže da je sredstvo za razvijanje kritičkog i kreativnog razmišljanja.  Osim komunikacije na engleskom jeziku učenici će poboljšati  i vještine pisanja mail-ova, korištenja chatova, video konferencija, blogova i online brošura ili kvizova.  Razgovarajući, učenici će shvatiti i prihvatiti kulturne i socijalne različitosti između zemalja partnera.   * Učitelji i učenici u projektu međusobno komuniciraju, moraju prezentirati rezultate svojih aktivnosti, rješavati probleme zajedno pa su upućeni na različite izvore informacija : digitalne i tehničke |
| **Aktivnost T113904: Školska shema** |
| Od školske godine 2021./2022. nismo u projektu Školska shema. |
| **Aktivnost T113921:** **Kulturna baština u digitalnom svijetu - EU** |
| U okviru programa Erasmus+ za Ključnu aktivnost 210 - Školska partnerstva, Osnovna škola Podmurvice potpisala je Ugovor o dodjeli financijske potpore OID:E10146919, u ukupnom iznosu od **12.820,00 EUR eura. (cca 96.150,00 kn)**    BROJ PROJEKTA: **2021-1-PT01-KA210-SCH-000032333**  Naziv projekta: Integrating Cultural Heritages to the Digital World  Prijevod: Kulturna baština u digitalnom svijetu  Iznos dodjeljen Osnovnoj školi Podmurvice: 12.820,00 EUR  Isplaćeno 29.04.2022. – 76.354,19 kn (80% - 10.256€)  Vrijeme trajanja projekta: 24 mjeseca (1.12.2021.-1.12.2023.)  Zemlje projektnih partnera: Turska, Portugal, Rumunjska, Hrvatska  Učitelji Osnovne škole Podmurvice uključeni u projekt: Ana Marinić (koordinator), Roberta Bonassin, Dijana Toljanić, Ines Begić  Ciljevi i ishodi projekta:  Globalizacija i brzi razvoj novih tehnologija zahtijevaju razvijanje novih vještina. Digitalna i medijska pismenost, komunikacijske i jezične vještine, kritičko mišljenje, višejezičnost i kulturna svijest su neke od njih.  Glavni cilj projekta je učenje i razvijanje spomenutih vještina u kontekstu kulturne baštine korištenjem raznovrsnih web 2.0 alata. Želimo potaknuti naše učenike da istražuju bogatu europsku kulturnu baštinu, implementirati kulturnu baštinu kroz ostvarenje predmetnih ishoda, osvijestiti mjesto koje zauzima u životu i uputiti ih kako da je promoviraju i njeguju.  Plan raspodjele dodjeljenih financijskih sredstava:   * mobilnostima u Tursku, Portugal i Rumunjsku na putovanja, smještaj i dnevnice za učitelje (po dvoje) * naknada za virtualnu mobilnost * ugoščivanje učitelja (Turska, Portugal, Rumunjska) i učenika (Turska, Portugal) zemalja partnera u mjesecu ožujku/travnju 2023. u obliku ručkova, terenske nastave, ulaznice, materijala za radionice, honorara za predavače i ostalog |

* **Pokazatelji rezultata na razini aktivnosti unutar programa 1139 Ostale programske aktivnosti osnovnih škola**

|  |  |  |  |  |  |
| --- | --- | --- | --- | --- | --- |
| **Pokazatelj**  **rezultata** | **Definicija pokazatelja** | **Jedinica** | **Polazna vrijednost 2021.** | **Ciljana vrijednost**  **2022.** | **Ostvarena vrijednost**  **2022.** |
| **A113901**  - održavanje provedbe postojećih aktivnosti | Provedba aktivnosti u svrhu kvalitetnijeg školovanja učenika | postotak | 100 % | 100 % | 25 % |
| **A113913**  - smanjenje troškova obveznog školovanja za roditelje osnovnoškolaca | Nabava potrebnih udžbenika za sve učenike osnovnih škola | postotak | 100 % | 100 % | 63% |
| **A113914**  - broj zaposlenika | Troškovi plaća i naknada vezani uz rad | postotak | 100 % | 101 % | 95 % |
| **K113902**  - povećanje kvalitete rada s novom opremom | Nabava potrebne opreme za poboljšanje standarda škole | postotak | 100% | 100 % | 54% |
| **T113910**  **-** poticanje konzumacije meda u svakodnevnoj prehrani djece | Provedba aktivnosti u svrhu poboljšanja učeničke prehrane | postotak | 100% | 100 % | 100 % |
| **T113904**  **-** provedba školske sheme | Poticanje učenika na konzumaciju voća i mlijeka i mliječnih proizvoda | postotak | 100% | 00 % | 00 % |

A113901 – manja ostvarena vrijednost zbog situacije izazvane epidemijom i propisanih mjera sigurnosti u drugom polugodištu 2021./2022. godine.

A113913 – prošle godine nabavljeni su udžbenici koji se nisu mijenjali, a koje će koristiti više generacije učenika, te iz tog razloga ove godine nabavljeno ih je manje.

A113914 – plaće i naknade za zaposlenike su manje u odnosu na plan. Iako je došlo do povećanja plaća ostvarena vrijednost nije prekoračila planiranu zbog većeg planiranja za tužbe.

K113902 – u 2022. godini ostvareni su puno manji prihodi nego prošle godine zato su i rashodi u skladu sa njima.

T113910 –iako je veći broj upisane djece u prvi razred ciljana i ostvarena vrijednost je 100% nakon rebalansa.

T113904 –Od školske godine 2021/2022 škola nije uključena u program sheme.

Nakon dostavljenog dodatnog pojašnjenja na traženje g. Duška Milovanovićai i prebrojenih glasova iskazanih putem elektroničke pošte, utvrđuje se rezultat glasovanja:

Većinom glasova (6 glasova za: Ana Marinić, Roberta Bonassin, Marin Bogičević, Nadja Mustapić, Ivo Simper, Eugen Podobnik i 1 glas protiv: Duško Milovanović), donosi (6/7) se sljedeća:

**O d l u k a**

“ Ostvarenje Financijskog plana za 2022. godinu, usvaja se.“

AD.4. Točke razno nije bilo radi održavanja sjednice u elektronskom obliku.

Zapisnik je napisan u jednom primjerku na jedanaest stranica.

Zapisničar: Predsjednica:

Marin Bogičević Ana Marinić